L 206/16 Den Europæiske Unions Tidende 9.8.2005 KOMMISSIONENS BESLUTNING af 4. august 2005 om ændring af beslutning 93/195/EØF om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (meddelt under nummer K(2005) 2933) (EØS-relevant tekst) (2005/605/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande ()), særlig artikel 19, nr. ii), og ud fra følgende betragtninger: (1) — I henhold til de almindelige bestemmelser i bilag II til Kommissionens beslutning 93/195/EØF (?) er genind- førsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel begrænset til heste, som har opholdt sig mindre end 30 dage i tredjelande opført i samme gruppe i bilag I til nævnte beslutning. (2) Da veterinærtilsynet er omfattende og de pågældende heste holdes adskilt fra dyr med en lavere sundhedsstatus, bør tidsrummet for midlertidig udførsel udvides til højst 89 dage, og de dyresundhedsmæssige betingelser og bestemmelserne om udstedelse af sundhedscertifikat i forbindelse med genindførsel af registrerede heste efter midlertidig udførsel, hvor de har deltaget i særlige heste- væddeløb, konkurrencer eller kulturelle arrangementer i Canada eller USA, bør fastsættes i overensstemmelse hermed. (3) I 2005 skal den spanske rideskole i Wien give opvis- ninger i USA til minde om 60-året for general George Pattons redning af den østrigske lipizzaner i slutningen af anden verdenskrig. Opvisningerne bør anses for et særlig hestearrangement, der er berettiget til at være omfattet af de særlige genindførselsbetingelser. ()) EFT L 224 af 18.8.1990, s. 42. Senest ændret ved direktiv 2004/68/EF (EUT L 139 af 30.4.2004, s. 321). (?) EFT L 86 af 6.4.1993, s. 1. Senest ændret ved beslutning 2004/211/EF (EUT L 73 af 11.3.2004, s. 1). (4) — Beslutning 93/195/EØF bør derfor ændres i overensstem- melse hermed. (5) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 I beslutning 93/195/EØF foretages følgende ændringer: 1) Artikel 1, tredje led, affattes således: »— når der er tale om heste, der har deltaget i særlige væddeløb, konkurrencer eller kulturelle arrangementer i Canada eller USA, og som opfylder betingelserne i det sundhedscertifikat, hvortil modellen er vist i bilag II« 2) Bilag III erstattes af teksten i bilaget til nærværende beslut- ning. Artikel 2 Denne beslutning er rettet til medlemsstaterne. Udfærdiget i Bruxelles, den 4. august 2005. På Kommissionens vegne Markos KYPRIANOU Medlem af Kommissionen